b"\n_START_ARTICLE_\nAgust\xc3\xadn Espa\xc3\xb1ol Vi\xc3\xb1as\n_START_SECTION_\nBiografia\n_START_PARAGRAPH_\nGraduat a l'Escola d'Arts i Oficis i a l'Escola de Belles Arts de Barcelona, les seves primeres obres s\xc3\xb3n de 1945._NEWLINE_En un principi interessat per la pintura, i entre la figuraci\xc3\xb3 i l'abstracci\xc3\xb3, acaba derivant en obres molt influenciades per Paul Klee. Cap a la d\xc3\xa8cada de 1950, va desenvolupar una intensa activitat com a cr\xc3\xadtic. A m\xc3\xa9s, tamb\xc3\xa9 va esdevenir un representant de l'art d'avantguarda, col\xc2\xb7laborant en mitjans de comunicaci\xc3\xb3 com Radio Espa\xc3\xb1a o la revista Im\xc3\xa1genes._NEWLINE_L'any 1955 va exposar per primer cop a les Galer\xc3\xadas Argos de Barcelona i un any despr\xc3\xa9s ja estava exposant a Nova York. _NEWLINE_Un parell d'anys m\xc3\xa9s tard, es va incorporar al moviment informal dins de la posici\xc3\xb3 espacialista, tot i que tamb\xc3\xa9 investig\xc3\xa0 aspectes relatius a la mat\xc3\xa8ria, juntament amb Albert R\xc3\xa0fols Casamada, Carles Planell i Vi\xc3\xb1als, Joaquim Lluci\xc3\xa0 i Francisco Valbuena. Entre l'any 1958 i els anys seixanta, va experimentar amb formes vaporoses moviments fluctuants. _NEWLINE_L'any 1961 exhibeix obra en una exposici\xc3\xb3 individual a la Galeria Stadler de Par\xc3\xads. Progressivament, i tancant la seva etapa m\xc3\xa9s informalista, a les seves obres s'apropa al misticisme de Rothko. Actualment t\xc3\xa9 obres exposades al Museu d'Art Contemporani de Barcelona i al Museo de Arte Contempor\xc3\xa1neo de Madrid."